wannaphong/clean_thaiwikipedia huggingface dataset:
# เลอ็อน โกเร็ทซ์คา
เลอ็อน คริสท็อฟ โกเร็ทซ์คา (เกิดวันที่ 6 กุมภาพันธ์ ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลางให้กับไบเอิร์นมิวนิกและทีมชาติเยอรมนี

 สถิติอาชีพ 
 สถิติทีมชาติ 

ทีมชาติปีลงเล่นประตูเยอรมนี201410201620201796201870201965ทั้งหมด2511

 ประตูในนามทีมชาติ 

 #  วันที่  สนาม  คู่แข่ง  ประตู  ผล  รายการแข่งขัน 1.  19 มิถุนายน 2017  สนามกีฬาโอลิมปิกฟิชต์, โซชี, รัสเซีย   3–1  3–2  ฟีฟ่าคอนเฟเดอเรชันส์คัพ 2017 2.  29 มิถุนายน 2017    1–0  4–1 3.  2–0 4.  4 กันยายน 2017  แมร์ทเซเดิส-เบ็นทซ์อาเรนา, ชตุทการ์ท, เยอรมนี    5–0  6–0  ฟุตบอลโลก 2018 รอบคัดเลือก 5.  8 ตุลาคม 2017  ฟริทซ์-วัลเทอร์-ชตาดีอ็อน, ไคเซิร์สเลาเทิร์น, เยอรมนี     1–0  5–1 6.  4–1 7.  20 มีนาคม 2019  ฟ็อลคส์วาเกินอาเรนา, ว็อลฟส์บวร์ค, เยอรมนี    1–1  1–1  กระชับมิตร 8.  11 มิถุนายน 2019  โอเพิลอาเรนา, ไมนทซ์, เยอรมนี    3–0  8–0  ฟุตบอลชิงแชมป์แห่งชาติยุโรป 2020 รอบคัดเลือก 9.  16 พฤศจิกายน 2019  โบรุสซีอา-พาร์ค, เมินเชินกลัทบัค, เยอรมนี    2–0  4–0 10. 19 พฤศจิกายน 2019 วัลท์ชตาดีอ็อน, แฟรงก์เฟิร์ต, เยอรมนี   2–1 6–1 11.  5–1

 เกียรติประวัติ 
 สโมสร 
ไบเอิร์นมิวนิก
 บุนเดิสลีกา: 2018–19
 เดเอ็ฟเบ-โพคาล: 2018–19
 เดเอ็ฟเอ็ล-ซูเพอร์คัพ: 2018

 ทีมชาติ 
เยอรมนี
 ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: รองชนะเลิศ 2012
 โอลิมปิกฤดูร้อน: เหรียญเงิน 2016
 ฟีฟ่าคอนเฟเดอเรชันส์คัพ: 2017

 รางวัลส่วนตัว 
 Fritz Walter Medal in Gold (U-17): 2012
 FIFA Confederations Cup Silver Boot: 2017
 FIFA Confederations Cup Bronze Ball: 2017
# จังหวัดชีรัก
ชีรัก  เป็นจังหวัดหนึ่งของประเทศอาร์มีเนีย ตั้งอยู่ทางตะวันตกเฉียงเหนือของประเทศ ติดกับตุรกีทางตะวันตกและจอร์เจียทางทิศเหนือ เมือหลักและเมืองที่ใหญ่ที่สุดคือกียุมรี จากสำมะโนประชากรเมื่อ ค.ศ. 2011 พบว่ามีประชากรทั้งหมด 251,941 คน
# จังหวัดอาร์มาวีร์
อาร์มาวีร์  เป็นจังหวัดหนึ่งทางตะวันตกของประเทศอาร์มีเนีย ตั้งอยู่ในที่ราบอารารัตที่ปกคลุมด้วยเขาอารารัตจากทางทิศใต้และเขาอารากัตส์จากทางทิศเหนือ เมืองหลักของจังหวัดคือเมืองอาร์มาวีร์ ในขณะที่เมืองที่ใหญ่ที่สุดคือวาการ์สชาพัต มีชายแดนยาว 72 กิโลเมตร (45 ไมล์) ที่ติดต่อกับตุรกีทางทิศใต้และทิศตะวันตก จากสำมะโนประชากรเมื่อ ค.ศ. 2011 พบว่ามีประชากรทั้งหมด 265,770 คน
# จังหวัดลอรี
ลอรี  เป็นจังหวัดหนึ่งของประเทศอาร์มีเนีย ตั้งอยู่ทางตอนเหนือของประเทศ เมืองหลักและเมืองที่ใหญ่ที่สุดคือวานัดซอร์ จากสำมะโนประชากรเมื่อ ค.ศ. 2011 พบว่ามีประชากรทั้งหมด 235,537 คน
 อ้างอิง 

ลอรี
# โลโมซัลตาโด
โลโมซัลตาโด  เป็นอาหารเปรูแบบดั้งเดิมยอดนิยม เป็นการผัดเนื้อสันนอกหมัก กับหัวหอม มะเขือเทศ มันฝรั่งทอด และส่วนผสมอื่น ๆ มักจะเสิร์ฟพร้อมข้าว โลโมซัลตาโดมีต้นกำเนิดมาจากชิฟาหรือวัฒนธรรมอาหารจีนในเปรู แต่อย่างไรก็ตามความนิยมทำให้มันเป็นส่วนหนึ่งของวัฒนธรรมกระแสหลัก
# มอนาโก-วีล
มอนาโก-วีล  หรือ มูเนกู-วีลา (โมนาโก:) เป็นแขวงที่ตั้งอยู่ตอนกลางค่อนไปทางใต้ของประเทศโมนาโก มีชื่อเล่นว่า "โขดหิน"  เพราะตั้งอยู่บนหัวแหลมผาชันยื่นลงไปทะเลเมดิเตอร์เรเนียน อย่างไรก็ตามมอนาโก-วีล ไม่ใช่เมือง (เพราะประเทศโมนาโกเป็นนครรัฐ) แต่เป็นสถานที่สำคัญทางประวัติศาสตร์ ทั้งยังเป็นที่ตั้งของสถานที่สำคัญในด้านการเมืองและกฎหมาย ได้แก่ วังเจ้าชายแห่งโมนาโก สภาเทศบาล ศาล และเรือนจำ เป็นต้น

 การท่องเที่ยว 
แม้จะตั้งอยู่ใจกลางประเทศโมนาโก ประเทศที่มีประชากรอาศัยอยู่หนาแน่นที่สุดในโลก แต่มอนาโก-วีลเป็นที่ตั้งของชุมชนในยุคกลางที่เงียบสงบ อนุญาตให้แต่พาหนะในท้องถิ่นขึ้นไปยังโขดหินได้ และไม่อนุญาตรถจักรยานยนต์ที่ใช้น้ำมันเบนซินขึ้นไปโขดหินตั้งแต่เวลา 22.00 น. เป็นต้นไป โดยในมอนาโก-วีลมีสถานที่สำคัญ เช่น
 วังเจ้าชายแห่งโมนาโก  เป็นที่ประทับขององค์อธิปัตย์แห่งโมนาโก 
 อาสนวิหารแม่พระปฏิสนธินิรมล  เป็นโบสถ์คาทอลิก สร้างด้วยสถาปัตยกรรมโรมาเนสก์-ไบแซนไทน์ เป็นที่ฝังพระศพของเจ้านายราชวงศ์กรีมัลดีหลายพระองค์
 พิพิธภัณฑ์สมุทรศาสตร์  ก่อตั้งโดยเจ้าชายอาลแบร์ที่ 1 เมื่อ ค.ศ. 1910
 โบสถ์น้อยพระเมตตา  สร้างใน ค.ศ. 1639 เป็นหนึ่งในอาคารที่เก่าแก่ที่สุดแห่งหนึ่งในมอนาโก-วีล ก่อนวันศุกร์ศักดิ์สิทธิ์จะมีขบวนแห่เริ่มต้นที่โบสถ์แห่งนี้
 สวนสาธารณะแซ็งมาร์แต็ง  เป็นสวนสาธารณะขนาดย่อม ตรงกลางเป็นที่ประดิษฐานพระรูปเจ้าชายอาลแบร์ที่ 1
# จังหวัดกอตัยค์
กอตัยค์  เป็นจังหวัดหนึ่งของประเทศอาร์มีเนีย ตั้งอยู่ตอนกลางของประเทศ เมืองหลักคือเฮอรัซดัน และเมืองที่ใหญ่ที่สุดคืออาบอเวียน ตั้งชื่อตามเขตกอตัยค์ในจังหวัดอัยรารัตของอาร์มีเนียโบราณ

จังหวัดนี้เป็นที่ตั้งของสถานที่ท่องเที่ยวโบราณและสถานที่ท่องเที่ยวมากมายในอาร์มีเนียรวมถึง วิหารการ์นีจากคริสต์ศตวรรษที่ 1, ป้อมปราการ Bjni จากสมัยกลาง, อารามแกชาริสจากคริสต์ศตวรรษที่ 11 และอารามแกฆาร์ดจากคริสต์ศตวรรษที่ 13 กอตัยค์ยังเป็นที่ตั้งของซัฆกัดซอร์ สถานตากอากาศกีฬาฤดูหนาวและเมืองสปายอดนิยม และอัฆแวรัน สถานตากอากาศบนภูเขา
# ลัทธิตีโต
ลัทธิตีโต ได้ถูกอธิบายว่าเป็นนโยบายและแผนปฏิบัติในภายหลังสงครามโลกครั้งที่สองที่มีส่วนเกี่ยวข้องกับยอซีป บรอซ ตีโต ในช่วงสงครามเย็น มีความโดดเด่นคือ การเป็นปรปักษ์กับสหภาพโซเวียต

มันมักจะแสดงถึงหลักคำสอนยูโกสลาเวียของตีโตในการเมืองระหว่างประเทศช่วงสงครามเย็น มันปรากฏขึ้นด้วยการเข้าปลดปล่อยประเทศยูโกสลาเวียให้เป็นอิสระของพลพรรคชาวยูโกสลาเวีย หรือไม่ได้รับความช่วยเหลือจากกองทัพแดง ส่งผลทำให้ยูโกสลาเวียเป็นประเทศยูโรปตะวันออกเพียงประเทศเดียวที่ยังคงเป็น "สังคมนิยม, แต่มีอิสระ" ภายหลังสงครามโลกครั้งที่สอง เช่นเดียวกับการต่อต้านการกดดันของสหภาพโซเวียตเพื่อให้เป็นสมาชิกของกติกาสัญญาวอร์ซอ

ปัจจุบัน ลัทธิตีโต ยังถูกใช้เพื่อเอ่ยอ้างถึงการรำลึกถึงยูโก(Yugo-nostalgia) ความปราถนาเพื่อการสถาปนาใหม่หรือฟื้นฟูลัทธิยูโกสลาเวีย หรือ ยูโกสลาเวียโดยประชาชนของรัฐสืบทอดของยูโกสลาเวีย
# ตรินิแดด
ตรินิแดด  เป็นเกาะที่ใหญ่กว่าและมีประชากรมากกว่าในสองเกาะใหญ่ของประเทศตรินิแดดและโตเบโก เกาะตั้งอยู่นอกชายฝั่งทางทิศตะวันออกเฉียงเหนือของประเทศเวเนซุเอลา ราว  และตั้งอยู่บนไหล่ทวีปของอเมริกาใต้ มักได้รับการเอ่ยถึงว่าเป็นเกาะใต้สุดของทะเลแคริบเบียน เกาะมีพื้นที่ 4,768 กม² เป็นเกาะใหญ่เป็นอันดับ 5 ของหมู่เกาะเวสต์อินดีส
# แฟกโทริโอ
แฟกโทริโอ  เป็นเกมจำลองการก่อสร้างและการจัดการ เริ่มพัฒนาในปี 2012 โดย Wube Software ในกรุงปราก ได้เปิดตัวเป็นเกมระหว่างการพัฒนาในช่วงต้นปี 2016 จะเปิดตัวอย่างเป็นทางการในวันที่ 25 กันยายน 2020 

เกมจะดำเนินเรื่องตามวิศวกรที่ตกบนโลกมนุษย์ต่างดาว และต้องเก็บเกี่ยวทรัพยากรและสร้างอุตสาหกรรมเพื่อสร้างจรวด อย่างไรก็ตามเนื่องจากเป็นวิดีโอเกมโอเพนเวิลด์ผู้เล่นสามารถเล่นเกมต่อไปผ่านตอนจบของเนื้อเรื่องได้ เกมดังกล่าวมีทั้งโหมดผู้เล่นเดี่ยวและโหมดผู้เล่นหลายคน
# มงเต-การ์โล
มงเต-การ์โล , มอนเตการ์โล  หรือ มุงเตการ์ลู (โมนาโก:) เป็นแขวงหนึ่งของประเทศโมนาโก เป็นที่ตั้งของกาสิโนมงเต-การ์โล เดิมมงเต-การ์โลมีพื้นที่ครอบคลุมแขวงลารุสและลาร์วอโต

มงเต-การ์โลตั้งอยู่บนเนินของเทือกเขาแอลป์ส่วนใต้  แถบโกตดาซูร์ ในอดีตเป็นเรือกสวนสำหรับปลูกเลมอน, ส้ม และมะกอกออลิฟ แต่หลังโมนาโกเสียดินแดนร็อกบรูน-กัป-มาร์แต็งและม็องตงช่วง ค.ศ. 1850 หลังจากนั้นเจ้าชายชาร์ลที่ 3 ทรงอนุญาตให้คณะบุคคลขอสัมปทานการก่อสร้างโรงอาบน้ำทะเลเพื่อการบำบัดโรค และกาสิโนอย่างเยอรมันเมื่อ ค.ศ. 1856

มีการเปิดกาสิโนครั้งแรกในย่านลากงดามีนตั้งแต่ ค.ศ. 1862 ทว่าไม่ประสบความสำเร็จ ต่อมาจึงย้ายมาเปิดกาสิโนในมงเต-การ์โลแต่ความสำเร็จก็เป็นอย่างช้า ๆ ส่วนหนึ่งก็เพราะโมนาโกไม่มีเส้นทางสัญจรเชื่อมกับยุโรปส่วนอื่น แต่หลังมีเส้นทางรถไฟสายมาร์แซย์–เวนตีมิลยาพาดผ่านย่านนี้เมื่อ ค.ศ. 1868 ทำให้กาสิโนในมงเต-การ์โลเฟื่องฟูอย่างมาก จากการที่มงเต-การ์โลเป็นศูนย์การพนันที่ลือชื่อระดับโลกทำให้ชื่อมงเต-การ์โล "เป็นสุภาษิตสากลใช้สอนพวกอวดรวยและใช้เงินฟุ่มเฟือย""Monaco" in The New Encyclopædia Britannica, 15th edition (Chicago, 1991), vol. 8, p. 243.
# วิศรุต พันนาสี
วิศรุต พันนาสี (ชื่อเล่น: หงวน; 13 มิถุนายน พ.ศ. 2525 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้ายแข้งเทพซิว 'วิศรุต พันนาสี' จากบีอีซีฯ - Manager Online

 เกียรติประวัติ 

 สโมสร 
เมืองทอง ยูไนเต็ด
 ไทยพรีเมียร์ลีก (1 สมัย): ฤดูกาล 2552'วิศรุต พันนาสี' ปีกซ้ายตัวใหม่แห่ง 'แข้งเทพ' - บทความฟุตบอลไทย
# ดาร์บีของศัตรูชั่วนิรันดร์
ดาร์บีของศัตรูชั่วนิรันดร์  เป็นชื่อเรียกการแข่งขันฟุตบอลระหว่างสโมสรฟุตบอลโอลิมเบียโกสกับสโมสรฟุตบอลปานาซีไนโกส ทั้งสองสโมสรตั้งอยู่ในกรุงเอเธนส์ ประเทศกรีซ

 ประวัติ 

 การแข่งขัน
# สมพร บุณยคุปต์
สมพร บุณยคุปต์ อดีตรัฐมนตรีประจำสำนักนายกรัฐมนตรี รัฐมนตรีว่าการกระทรวงคมนาคม ในรัฐบาลพลเอก เกรียงศักดิ์ ชมะนันทน์ และอดีตรักษาการปลัดกระทรวงวิทยาศาสตร์ เทคโนโลยีและการพลังงานคนแรก (ระยะเริ่มก่อตั้งกระทรวง)

 ประวัติ 
สมพร รับราชการในสังกัดกระทรวงพัฒนาการแห่งชาติ เคยเป็นผู้อำนวยการกองแผนงาน กรมทางหลวง กระทรวงพัฒนาการแห่งชาติ ในปี พ.ศ. 2503 - 2506

สมพร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์  ชมะนันทน์พระบรมราชโองการ ประกาศ แต่งตั้งรัฐมนตรี (จำนวน ๓๓ ราย) ซึ่งเขาได้มีส่วนร่วมในการพิจารณาจัดตั้งกระทรวงวิทยาศาสตร์ เทคโนโลยีและการพลังงาน ขึ้น โดยได้เสนอร่างพระราชบัญญัติแก้ไขประกาศคณะปฏิวัติ และได้รับความเห็นชอบจาก สภานิติบัญญัติแห่งชาติ และประกาศใช้ใน ราชกิจจานุเบกษา มีผลตั้งแต่วันที่ 24 มีนาคม 2522พระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๑๖ ลงวันที่ ๒๙ กันยายน พ.ศ. ๒๕๑๕ (ฉบับที่ ๒๒) พ.ศ. ๒๕๒๒ และนายสมพร ได้ปฏิบัติหน้าที่รักษาการปลัดกระทรวงคนแรกของกระทรวงวิทยาศาสตร์ เทคโนโลยีและการพลังงาน

สมพร ได้รับแต่งตั้งเป็นรัฐมนตรีว่าการกระทรวงคมนาคม (ครม.41)

สมพร เป็นผู้บริจาคที่ดินและเงินในการก่อสร้างโรงพยาบาลวิชัยยุทธ เมื่อปี พ.ศ. 2518https://page.line.me/vxi2476l/text/77911634890044

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๖ ตอนที่ ๑๑ ง ฉบับพิเศษ หน้า ๑๓, ๓๑ มกราคม ๒๕๒๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๔ ตอนที่ ๓ ง ฉบับพิเศษ หน้า ๓๙, ๖ มกราคม ๒๕๒๐
ราชกิจจานุเบกษา, บัญชีรายนาม ผู้ที่ได้รับพระราชทานเหรียญพิทักษ์รัฐธรรมนูญ, เล่ม ๕๒ ตอนที่ ๐ ง หน้า ๓๕๙๗, ๑ มีนาคม ๒๔๗๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๓ ตอนที่ ๒๔ ง ฉบับพิเศษ หน้า ๑๔๑๖, ๗ กุมภาพันธ์ ๒๕๑๙
# เอกตอร์ โมเรโน
เอกตอร์ อัลเฟรโด โมเรโน เอร์เรรา (เกิดวันที่ 17 มกราคม ค.ศ. 1988) เป็นนักฟุตบอลชาวเม็กซิโก ปัจจุบันเล่นในตำแหน่งเซ็นเตอร์แบ็กให้กับสโมสร มอนเตอร์เรย์ และทีมชาติเม็กซิโก

โมเรโนเริ่มต้นเล่นฟุตบอลเยาวชนกับสโมสรมหาวิทยาลัยแห่งชาติ ก่อนที่จะได้ลงเล่นให้กับทีมชุดใหญ่ใน ค.ศ. 2006 ในวัย 18 ปี ต่อมาเขาย้ายไปร่วมสโมสรดัตช์ อาแซด อัลค์มาร์ ซึ่งเขาสามารถคว้าแชมป์ลีกสมัยแรกในอาชีพของเขาได้ ต่อมาใน ค.ศ. 2011 เขาย้ายไปสโมสรสเปน อัสปัญญ็อล ก่อนที่จะย้ายกลับมาเล่นในเนเธอร์แลนด์ให้กับเปเอสเฟ ไอนด์โฮเฟิน ใน ค.ศ. 2017 และต่อมา ก็ย้ายไปเล่นให้กับโรมาและเรอัลโซซิเอดัด

โมเรโนเป็นส่วนหนึ่งของทีมชาติรุ่นอายุไม่เกิน 17 ปี ชุดที่ชนะเลิศฟุตบอลโลกเยาวชนใน ค.ศ. 2005 นอกจากนี้ เขายังเป็นตัวแทนของทีมชาติชุดใหญ่ในการแข่งขันฟุตบอลโลก (2010, 2014 และ 2018), คอนคาแคฟโกลด์คัพ (2011 และ 2019), โกปาอาเมริกาเซนเตนาริโอ และฟีฟ่าคอนเฟเดอเรชันส์คัพ (2013 และ 2017)

 สถิติอาชีพ 
สโมสร

สโมสรฤดูกาลลีกคัพทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูอูนัม2005–06ปริเมราดิบิซิออน61—40—1012006–07160———1602007–08221———221รวม442—40—482อาแซด2007–08เอเรอดีวีซี81———812008–0915011——1612009–103041060103842010–11271—80—351รวม8062114010977อัสปัญญ็อล2011–12ลาลีกา35350——4032012–1332210——3322013–1432150——3712014–1519170——261รวม1187180——1367เปเอสเฟ2015–16เอเรอดีวีซี2944181—4162016–173271060—397รวม611151141—8013โรมา2017–18เซเรียอา5010——60เรอัลโซซิเอดัด2017–18ลาลีกา81—10—912018–1925140——291รวม3324010—382อัลฆ็อรรอฟะฮ์2019–20กาตาร์สตาร์สลีก21110——2212020–211301010—150รวม3412010—371มอนเตอร์เรย์2020–21ลิกา เอเมเอกิส——20—202021–22230——202502022–23181———181รวม411—2020451รวมทั้งหมด416303323613048833

 ทีมชาติ 

ทีมชาติปีลงเล่นประตูเม็กซิโก2007102008102009102010110201114020129120131102014802015702016101201715120186020199120204020211112022120รวม1315

 ประตูในนามทีมชาติ 
ลำดับวันที่สนามคู่แข่งประตูผลการแข่งขัน1  12 มิถุนายน 2012  สนามกีฬากุสกัตลัน ซานซัลวาดอร์ ประเทศเอลซัลวาดอร์   2–1 2–1  ฟุตบอลโลก 2014 รอบคัดเลือก2  2 กันยายน 2016  สนามกีฬากุสกัตลัน ซานซัลวาดอร์ ประเทศเอลซัลวาดอร์   1–1 3–1  ฟุตบอลโลก 2018 รอบคัดเลือก3  18 มิถุนายน 2017  คาซันอะเรนา คาซัน ประเทศรัสเซีย  2–2 2–2  ฟีฟ่าคอนเฟเดอเรชันส์คัพ 20174  22 มีนาคม 2019  สนามกีฬาแซนดิเอโก แซนดิเอโก สหรัฐ  2–0 3–1  กระชับมิตร5  13 ตุลาคม 2021  สนามกีฬากุสกัตลัน ซานซัลวาดอร์ ประเทศเอลซัลวาดอร์   1–0 2–0  ฟุตบอลโลก 2022 รอบคัดเลือก

 เกียรติประวัติ 
 สโมสร 
อาแซด
 เอเรอดีวีซี: 2008–09
 Johan Cruyff Shield: 2009

เปเอสเฟ
 เอเรอดีวีซี: 2015–16
 Johan Cruyff Shield: 2016

 ทีมชาติ 
เม็กซิโก อายุไม่เกิน 17 ปี
 ฟุตบอลโลกเยาวชนอายุไม่เกิน 17 ปี: 2005

เม็กซิโก
 คอนคาแคฟโกลด์คัพ: 2011, 2019
 คอนคาแคฟคัพ: 2015

 รางวัลส่วนตัว 
CONCACAF Best XI: 2015, 2017, 2021
IFFHS CONCACAF Men's Team of the Decade: 2011–2020
# เมษายน พ.ศ. 2563
เมษายน พ.ศ. 2563 เป็นเดือนที่ 4 ของปี พ.ศ. 2563 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

 สถานีย่อย:เหตุการณ์ปัจจุบัน
# น็อยชติฟท์อิมชตูไบทาล
น็อยชติฟท์ หรือชื่อเต็มคือ น็อยชติฟท์อิมชตูไบทาล ("น็อยชติฟท์ในหุบเขาชตูไบ") เป็นเทศบาลในอำเภออินส์บรุคลันท์ รัฐทีโรล ประเทศออสเตรีย ตั้งอยู่ในหุบเขาชตูไบทางใต้จากเมืองอินส์บรุคราว 27 กิโลเมตร เป็นหนึ่งในจุดที่มีทัศนียภาพที่สวยงามที่สุดในรัฐทีโรล สองข้างทางระหว่างทางเข้าไปสู่เมืองจะผ่านเขาหินปูนขนาดยักษ์ตั้งเรียงราย น็อยชติฟท์เป็นแหล่งท่องเที่ยวที่มีชื่อเสียงซึ่งมีผู้มาเยือนกว่าล้านคนในแต่ละปี

จักรพรรดิมัคซีมีลีอานที่ 1 แห่งโรมันอันศักดิ์สิทธิ์ มักเสด็จมาล่ากวาง, เลียงผา และหมีในพื้นที่แถบนี้ พระองค์ทรงสร้างโบสถ์น้อยไว้ที่เมืองนี้ใน ค.ศ. 1505 และต่อมาโบถส์นี้ได้ถูกตั้งชื่อเป็นโบสถ์นักบุญจอร์จ โบสถ์หลังแรกถูกเพลิงไหม้ใน ค.ศ. 1772 และมีการบูรณะขึ้นใหม่
# เฟซแคลน
เฟซแคลน  เป็นองค์กรอีสปอร์ตมืออาชีพและบันเทิง มีสำนักงานใหญ่ในลอสแอนเจลิส, สหรัฐอเมริกา ก่อตั้งขึ้นเมื่อวันที่ 30 พฤษภาคม 2010 มีผู้เล่นจากทั่วโลกในหลาย ๆ เกมรวมถึง คอลล์ออฟดิวตี, เคาน์เตอร์-สไตรก์: โกลบัลออฟเฟนซิฟ, เพลเยอร์อันโนนส์แบตเทิลกราวดส์, เรนโบว์ซิกส์ ซีจ, ฟีฟ่า, และฟอร์ทไนท์ ในปี พ.ศ. 2563 องค์กรได้ขยายสู่ตลาดเอเชียโดยซื้อทีมพับจีโมบายล์, และฟีฟ่าออนไลน์

 เฟซแคลน กับประเทศไทย 
ปัจจุบัน เฟซแคลน ได้เป็นผู้สนับสนุนทีมอีสปอร์ตถึง 2 เกม ได้แก่ เพลเยอร์อันโนนส์แบตเทิลกราวดส์ โมบายล์ ในชื่อ "เฟซ พับจีเอ็ม (FaZe PUBGM)" และฟีฟ่าออนไลน์ 4 ในชื่อ "เฟซ ฟีฟ่า (FaZe FIFA)"

 รายชื่อผู้เล่นของเฟซแคลน ประเทศไทย 
 เพลเยอร์อันโนนส์แบตเทิลกราวดส์ โมบายล์ 
 BulShark
 MR5
 Vintorez
 TonyK

 ฟีฟ่าออนไลน์ 4 
 TDKeane (ธีเดช ทรงสายสกุล)
 Michael04 (สรวิช รจนะศิลปิน)
 JubJub (พัฒนศักดิ์ วรนันท์)
# การระบาดทั่วของโควิด-19 ในประเทศสเปน
การระบาดทั่วของโคโรนาไวรัส พ.ศ. 2562–2563 ได้รับการยืนยันว่ามีการแพร่กระจายไปยังสเปนในวันที่ 31 มกราคม 2563 เมื่อพบนักท่องเที่ยวชาวเยอรมันเป็นโรคติดเชื้อโคโรนาไวรัส 2019 ในเกาะลาโกเมรา แคว้นกานาเรียส ในวันที่ 24 กุมภาพันธ์ หลังจากการระบาดทั่วของโคโรนาไวรัสในประเทศอิตาลี สเปนยืนยันว่ามีหลายกรณีที่เกี่ยวข้องกับกลุ่มที่ติดเชื้อในอิตาลี ซึ่งเริ่มระบาดในสเปนโดยแพทย์จากลอมบาร์เดีย อิตาลี ที่มาพักผ่อนในวันหยุดที่เกาะเตเนริเฟ หลังจากนั้นพบผู้ป่วยโควิด-19 อีกหลายรายในเตเนริเฟที่ได้รับการติดต่อจากแพทย์ กรณีอื่น ๆ ที่เกี่ยวข้องกับบุคคลที่เคยไปอิตาลีพบในสเปนส่วนคาบสมุทรด้วยเช่นกัน

เมื่อวันที่ 2 เมษายน 2563 มีผู้ได้รับการยืนยัน 112,065 ราย มีผู้ป่วย 26,743 ราย และผู้เสียชีวิต 10,348 คนในสเปน ตามข้อมูลของทางการ อย่างไรก็ตามจำนวนผู้ติดเชื้อที่แท้จริงมีแนวโน้มสูงกว่าจำนวนผู้ป่วยที่ได้รับการยืนยันอย่างมากเนื่องจากผู้คนจำนวนมากที่มีอาการไม่รุนแรงหรือไม่มีอาการน่าจะไม่ได้รับการทดสอบ การศึกษาโดยสถาบันสุขภาพการ์โลสที่ 3 พบว่าแคว้นบางแคว้นสามารถระบุคนที่เป็นได้เพียงครึ่งหนึ่งของคนที่เสียชีวิตจากโคโรนาไวรัส ในขณะที่แคว้นอื่นสามารถขจัดปัญหานี้ได้ตั้งแต่วันที่ 16 มีนาคม คนในโรงพยาบาลอย่างน้อย 6,092 คนต้องการการดูแลอย่างเข้มงวด เมื่อวันที่ 21 มีนาคม สเปนได้มีการทดสอบโควิด-19 แล้ว 350,000 ครั้ง ตั้งแต่วันที่ 13 มีนาคม 2563 มีการลงทะเบียนผู้ป่วยใน 50 จังหวัดทั่วประเทศ ณ สิ้นเดือนมีนาคม แคว้นมาดริดได้บันทึกผู้ป่วยและเสียชีวิตมากที่สุดในประเทศ ผู้เชี่ยวชาญทางการแพทย์และผู้ที่อาศัยอยู่ในบ้านพักคนชรามีอัตราการติดเชื้อสูงเป็นพิเศษ เมื่อวันที่ 25 มีนาคม 2563 ผู้เสียชีวิตในสเปนมีมากกว่าประเทศจีนแผ่นดินใหญ่ มีเพียงอิตาลีเท่านั้นที่มีจำนวนผู้เสียชีวิตสูงกว่า แคว้นกานาเรียสมีผู้เสียชีวิต 94 ราย
# แฝง ในพระองค์เจ้าเริงคนอง
แฝง เป็นอดีตพระอนุวงศ์ชั้นหม่อมเจ้าในราชวงศ์จักรี พระธิดาในพระเจ้าราชวรวงศ์เธอ พระองค์เจ้าเริงคนอง เธอพบรักกับไพร่ชื่อจัน และขายตัวเป็นทาสตามสามี แต่ภายหลังได้หลบหนีจากสังกัดจนเป็นคดีความ และถูกลงโทษด้วยการถอดจากฐานันดรศักดิ์จากหม่อมเจ้าไปเป็นไพร่ เพราะไม่รักษาเกียรติยศแห่งราชตระกูลวีระยุทธ ปีสาลี (8 มิถุนายน 2559). "บันทึกรักท่านหญิง : ความรักและการแต่งงานของเจ้านายสตรีหลัง พ.ศ. 2475". ศิลปวัฒนธรรม (37:8), หน้า 78

 ประวัติ 
แฝง มียศเดิมว่าหม่อมเจ้าแฝง เป็นพระธิดาในพระเจ้าราชวรวงศ์เธอ พระองค์เจ้าเริงคนอง หรือพระองค์เจ้าป๊อก (พ.ศ. 2375–2425) ไม่ปรากฏนามหม่อมมารดา พระบิดาเป็นพระราชโอรสในสมเด็จพระบวรราชเจ้ามหาศักดิพลเสพกับเจ้าจอมมารดาเอม และเป็นต้นราชสกุลนันทิศักดิ์สมประสงค์ ทรัพย์พาลี. สายใยในราชวงศ์จักรี. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2560, หน้า 168

แฝงสมัครรักใคร่กับไพร่ชื่อจัน ต่อมาเธอได้ขายตัวเป็นทาสของพระยาอภัยพลภักดิ์ตามสามี แต่ปรากฏว่าแฝงหนีออกไป แล้วถูกพลตระเวนจับตัว และจำตรวนเพื่อส่งยังศาลราชตระกูล ทว่าระหว่างนั้นแฝงให้กำเนิดบุตรที่เกิดกับจันสามีไพร่ แฝงจึงส่งจดหมายร้องทุกข์ทางไปรษณีย์ เมื่อเรื่องราวถึงพระเนตรพระกรรณพระบาทสมเด็จพระจุลจอมเกล้าเจ้าอยู่หัว ก็ทรงวินิจฉัยว่าแฝงเป็นหม่อมเจ้าและได้รับการชุบเลี้ยงตามสมควร หากมีปัญหาใดก็ควรกราบทูลเจ้านายผู้ใหญ่ในราชตระกูลให้ทรงทราบ แต่การกระทำของแฝงไม่สมกับบรรดาศักดิ์ เพราะไปได้สามีต่ำศักดิ์ และขายตัวเป็นทาส ด้วยความผิดเหล่านี้จึงรับสั่งให้ถอดออกจากฐานันดรศักดิ์ชั้นหม่อมเจ้าไปเป็นไพร่ แล้วให้จองจำอยู่ในพระบรมมหาราชวัง ส่วนจัน ไพร่ผู้ริอ่านรักใคร่หม่อมเจ้าหญิง ให้ทำการสอบสวน พบว่ามีความผิด จึงให้เฆี่ยน 30 ที แล้วส่งให้มูลนายในสังกัดมารับตัวไป

 พงศาวลี
# ปาทริก เดย์โต
ปาทริก ฟิลิป บราโว เดย์โต (เกิดวันที่ 15 กุมภาพันธ์ ค.ศ. 1990) เป็นนักฟุตบอลชาวฟิลิปปินส์ ปัจจุบันเล่นในตำแหน่งผู้รักษาประตูให้แก่ทีมชาติฟิลิปปินส์

 ทีมชาติ 
 รุ่นอายุไม่เกิน 23 ปี 
ในเดือนมิถุนายน ค.ศ.  2013 เดย์โตมีชื่อติดทีมชาติฟิลิปปินส์รุ่นอายุไม่เกิน 23 ปี ในนัดกระชับมิตรที่พบกับสิงคโปร์

 ชุดใหญ่ 
ในเดือนกุมภาพันธ์ ค.ศ.  2013 เดย์โตมีชื่อติดทีมชาติฟิลิปปินส์ในการแข่งขันรอบคัดเลือกของเอเอฟซี ชาเลนจ์คัพ 2014 ซึ่งฟิลิปปินส์อยู่กลุ่มเดียวกันกับ กัมพูชา, บรูไน และเติร์กเมนิสถาน

ในเดือนมีนาคม ค.ศ. 2014 เดย์โตถูกเรียกตัวติดทีมชาติอีกครั้งโดยผู้ฝึกสอน โทมัส ดูเลย์ ในนัดกระชับมิตรที่พบกับมาเลเซีย โดยในตอนแรกแรก เดย์โตจะถูกส่งลงเป็นตัวสำรอง แต่ในการแข่งขัน เขาได้ลงเล่นเป็นตัวจริง เนื่องจาก โรลันด์ มุลเลอร์ ไม่สามารถลงเล่นได้เนื่องจากอาการป่วย

ในการแข่งขันเอเอฟซี ชาเลนจ์คัพ 2014 ที่มัลดีฟส์ เดย์โตมีชื่อติดทีมชาติในรอบ 23 คนสุดท้าย ในฐานะผู้รักษาประตูมือหนึ่ง
# รูเพิร์ต บรูก
รูเพิร์ต ชอเนอร์ บรูก (, 3 สิงหาคม ค.ศ. 1887 – 23 เมษายน ค.ศ. 1915The date of Brooke's death and burial under the Julian calendar that applied in Greece at the time was 10 April. The Julian calendar was 13 days behind the Gregorian calendar.) เป็นกวีชาวอังกฤษ มีผลงานเด่นคือบทกวี "The Soldier" ที่ปลุกใจทหารอังกฤษช่วงสงครามโลกครั้งที่หนึ่ง นอกจากนี้บรูกยังเป็นที่รู้จักจากภาพลักษณ์ชายหนุ่มผู้ดูดี จนวิลเลียม บัตเลอร์ เยตส์ กวีชาวไอริชขนานนามเขาว่าเป็น "ชายหนุ่มที่หล่อที่สุดในอังกฤษ" (the handsomest young man in England)

รูเพิร์ต บรูกเกิดในปี ค.ศ. 1887 ที่เมืองรักบี เทศมณฑลวอริกเชอร์ เป็นบุตรคนที่ 3 จากทั้งหมด 4 คนของวิลเลียม พาร์เกอร์ บรูกกับรูท แมรี บรูก (นามสกุลเดิม คอตเตอริล) บรูกเรียนที่โรงเรียนเตรียมฮิลโบรว์ก่อนจะเรียนต่อที่โรงเรียนรักบี้ ต่อมาเขาได้รับทุนจากคิงส์คอลเลจ มหาวิทยาลัยเคมบริดจ์ ที่นั่นบรูกได้เข้าร่วมกับสมาคมหลายกลุ่ม เช่น เคมบริดจ์อะพอสเทิลส์ สโมสรแรงงานมหาวิทยาลัยเคมบริดจ์ และบลูมส์บรีกรุป ในปี ค.ศ. 1912 บรูกประสบปัญหาด้านอารมณ์เหตุจากความสับสนทางเพศ ทำให้เขาตัดสินใจเดินทางไปต่างประเทศเพื่อพักฟื้น ในช่วงนี้เขามีความสัมพันธ์กับสตรีหลายคน เช่น ศิลปิน ฟิลลิส การ์ดเนอร์ นักแสดง แคทลีน เนสบิต และแพทย์ นอแอล ออลีวีเยSt. Sukie de la Croix. Chicago Whispers: A History of LGBT Chicago before Stonewall. University of Wisconsin Press, 2012, p.36.

ในปี ค.ศ. 1914 บรูกถูกเกณฑ์เข้าเป็นทหารในสงครามโลกครั้งที่หนึ่งโดยประจำการในกำลังสำรองราชนาวีและกองพลราชนาวีที่ 63 ชื่อเสียงของเขาในฐานะกวีสงครามเริ่มปรากฏเมื่อนิตยสาร The Times Literary Supplement ตีพิมพ์โคลงซอนเน็ต "The Dead" และ "The Soldier" และยิ่งเป็นที่โด่งดังเมื่อมีการตีพิมพ์บทกวีรวมเล่ม 1914 & Other Poems ในเดือนพฤษภาคม ค.ศ. 1915 วันที่ 28 กุมภาพันธ์ ค.ศ. 1915 บรูกประสบภาวะพิษเหตุติดเชื้อจากการถูกยุงกัดขณะเดินทางไปกับกำลังรบนอกประเทศเมดิเตอร์เรเนียนในการทัพกัลลิโพลี และเสียชีวิตที่เมืองสไกรอสในอีกราว 2 เดือนต่อมา ร่างของบรูกถูกฝังที่เมืองนั้นอย่างเร่งรีบหลังมีคำสั่งให้กำลังรบเดินทัพทันที ในปี ค.ศ. 1985 บรูกเป็นหนึ่งในกวีสงคราม 16 คนที่ได้รับการรำลึกที่มุมกวีในเวสต์มินสเตอร์แอบบีย์
# เรือดำน้ำชั้นเวอร์จิเนีย
ชั้นเวอร์จิเนีย  หรือที่เรียกว่า ชั้นเอสเอสเอ็น-774  เป็นชั้นของเรือดำน้ำโจมตีเร็วขีปนาวุธร่อนพลังงานนิวเคลียร์ในราชการทหารปัจจุบันของกองทัพเรือสหรัฐ ออกแบบโดยอิเล็กทริกโบต (EB) ของเจเนอรัลไดนามิกส์ และฮันติงตันอินกอลส์อินดัสทรีส์ เรือดำน้ำชั้นเวอร์จิเนียเป็นแพลตฟอร์มการสงครามใต้ทะเลล่าสุดของกองทัพเรืออเมริกัน ซึ่งรวมเอาสิ่งล่าสุดในพฤติการณ์ลับ, การรวบรวมข่าวกรอง และเทคโนโลยีระบบอาวุธ

เรือดำน้ำชั้นเวอร์จิเนียได้รับการออกแบบมาสำหรับภารกิจในมหาสมุทรเปิดและบริเวณฝั่งในวงกว้าง รวมถึงการปฏิบัติการต่อต้านเรือดำน้ำ และการรวบรวมข่าวกรอง พวกมันมีกำหนดการแทนที่เรือดำน้ำชั้นลอสแอนเจลิสรุ่นเก่า ซึ่งหลายลำถูกปลดประจำการแล้ว เรือดำน้ำชั้นเวอร์จิเนียจะได้รับผ่าน ค.ศ. 2043 และคาดว่าจะยังอยู่ในราชการจนถึง ค.ศ. 2060 เป็นอย่างน้อย โดยเรือดำน้ำรุ่นต่อมาคาดว่าจะอยู่ในช่วงคริสต์ทศวรรษ 2070

 ประวัติ 
thumb|ภาพจำลองเรือดำนํ้าโจมตีชั้นเวอร์จิเนีย

เรือดำน้ำชั้นนี้ได้รับการพัฒนาภายใต้ชื่อรหัสเซนจูเรียน ภายหลังเปลี่ยนชื่อเป็นนิวเอสเอสเอ็น (NSSN) ซึ่ง "การศึกษาเซนจูเรียน" เริ่มขึ้นในเดือนกุมภาพันธ์ ค.ศ. 1991 เรือดำน้ำชั้นเวอร์จิเนียเป็นเรือรบของกองทัพเรือสหรัฐลำแรกที่มีการพัฒนาร่วมกันโดยใช้เทคโนโลยีการแสดงภาพ 3 มิติ เช่น คาเทีย ซึ่งประกอบด้วยคอมพิวเตอร์ช่วยงานด้านวิศวกรรม (CAE), การออกแบบ (CAD), การผลิต (CAM) และการจัดการวงจรชีวิตผลิตภัณฑ์ (PLM) ทั้งนี้ ปัญหาการออกแบบสำหรับบริษัทอิเล็กทริกโบต – และปัญหาการบำรุงรักษาสำหรับกองทัพเรือ – ยังคงเกิดขึ้น

ใน ค.ศ. 2007 ใช้เวลาประมาณ 35 ล้านชั่วโมงแรงงานในการออกแบบเวอร์จิเนีย การสร้างเรือดำน้ำชั้นเวอร์จิเนียเพียงลำเดียวต้องใช้เวลาแรงงานประมาณเก้าล้านชั่วโมง  และซัพพลายเออร์กว่า 4,000 ราย ซึ่งเรือดำน้ำแต่ละลำมีกำหนดกรีธาพล 14–15 ครั้ง ตลอดอายุการใช้งาน 33 ปี
# หม่อมเจ้าประวาศสวัสดี จิรประวัติ
หม่อมเจ้าประวาศสวัสดี จิรประวัติ (25 ธันวาคม พ.ศ. 2426 - 11 ธันวาคม พ.ศ. 2445) เป็นพระธิดาในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา

พระประวัติ
หม่อมเจ้าประวาศสวัสดี มีพระนามลำลองว่า ท่านหญิงใหญ่ เป็นพระธิดาองค์ใหญ่ในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา (สกุลเดิม กุณฑลจินดา; ธิดาหลวงวรศักดาพิศาล (ตาล กุณฑลจินดา)) เมื่อวันที่ 25 ธันวาคม พ.ศ. 2426 มีอนุชาและขนิษฐารวม 12 องค์

หม่อมเจ้าประวาศสวัสดีเสกสมรสกับพระเจ้าบรมวงศ์เธอ กรมหลวงนครไชยศรีสุรเดช เมื่อวันที่ 12 สิงหาคม พ.ศ. 2441 มีพระโอรสธิดา 4 องค์ ได้แก่ 
 หม่อมเจ้าวิมลปัทมราช จิรประวัติ (17 พฤษภาคม พ.ศ. 2442 - 3 กุมภาพันธ์ พ.ศ. 2508)
 หม่อมเจ้านิวาศสวัสดี จิรประวัติ (16 กรกฎาคม พ.ศ. 2443 - 28 มีนาคม พ.ศ. 2519)
 หม่อมเจ้าประสบศรีจิรประวัติ จิรประวัติ (8 พฤศจิกายน พ.ศ. 2444 - 19 พฤศจิกายน พ.ศ. 2483)
 หม่อมเจ้าหญิงไม่ปรากฏพระนาม

หม่อมเจ้าหญิงประวาศสวัสดี สิ้นชีพตักษัยเมื่อวันที่ 11 ธันวาคม พ.ศ. 2445 สิริชันษา 19 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระเกียรติยศแก่ศพหม่อมเจ้าประวาศสวัสดีอย่างพระวรวงศ์เธอ ด้วยได้ทรงพระมหากรุณาชุบเลี้ยงเป็นสะใภ้หลวงชั้นสูง ทรงพระกรุณาโปรดเกล้าฯ ให้จัดการพระราชทานเพลิงศพหม่อมเจ้าประวาศสวัสดี ณ วัดเทพศิรินทราวาสราชวรวิหาร และในวันที่ 7 มีนาคม ร.ศ.121 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัว ทรงเครื่องครึ่งยศขาว ประดับเครื่องราชอิศริยาภรณ์ เสด็จพระราชดำเนินพระราชทานเพลิงศพหม่อมเจ้าประวาศสวัสดี ณ เมรุหลวงหน้าพลับพลาอิศริยาภรณ์ วัดเทพศิรินทราวาสการเมรุวัดเทพศิรินทราวาส http://www.ratchakitcha.soc.go.th/DATA/PDF/2445/052/1012_1.PDF หลังจากหม่อมเจ้าประวาศสวัสดีสิ้นชีพตักษัยลง พระเจ้าบรมวงศ์เธอ กรมหลวงนครไชยศรีสุรเดชจึงเสกสมรสใหม่กับหม่อมเจ้าสุมนมาลย์ ขนิษฐาในหม่อมเจ้าประวาศสวัสดีเมื่อวันที่ 28 เมษายน พ.ศ. 2447 และมีพระโอรสด้วยกัน 2 องค์

เครื่องราชอิสริยาภรณ์